Rikunarita-ORG/Wikinium huggingface dataset:
# Gary Goetzman

| Gary Goetzman |
| --- |
|  |
| Født | 6. nov. 1952 (73 år) Los Angeles |
| Beskjeftigelse | Filmprodusent, filmskuespiller  |
| Nasjonalitet | USA |

**Gary Michael Goetzman** (født 6. november 1952 i Los Angeles, California) er en amerikansk produsent av film og TV-serier.

Goetzman har tatt del i produksjonen av blant annet *My Big Fat Greek Wedding*, *Krigens brorskap*, *Evan Almighty,* *Charlie Wilson's War* og *Mamma Mia!*

## Referanser

## Eksterne lenker

* (en) Gary Goetzman på Internet Movie Database

* (sv) Gary Goetzman i Svensk Filmdatabas

* (da) Gary Goetzman på Filmdatabasen

* (da) Gary Goetzman på Scope

* (fr) Gary Goetzman på Allociné

* (en) Gary Goetzman på AllMovie

* (en) Gary Goetzman hos The Movie Database

* (en) Gary Goetzman hos Box Office Mojo

Denne artikkelen er en **spire**. Du kan hjelpe Wikipedia ved å utvide den.
# Rasjonalisme

**Rasjonalisme** er en filosofisk strømning som anser *fornuften* (latin *ratio*) og *tenkningen* som grunnlaget og hovedforutsetning for all erkjennelse. Den står dermed i motsetning til empirismen (og dens ekstremform, sensualismen), som anser *erfaring* og *sansing* for å være den viktigste forutsetningen for erkjennelse.

Av antikkens filosofer regnes både Platon og til en viss grad Aristoteles og Sokrates som forløpere av rasjonalismen. Platons idélære antar for eksempel at det ligger uforanderlige essenser bak alle fenomener, og at disse bare er tilgjengelige gjennom tenkning, mens sansingen bare forteller noe om enkelttingene (essensialisme).

Rasjonalismen hadde sin blomstringstid i opplysningstiden. De viktigste representantene var René Descartes, Baruch Spinoza og Gottfried Wilhelm Leibniz. Descartes' kjente utsagn *cogito ergo sum* («jeg tenker, altså er jeg») tydeliggjør viktigheten han tilla tenkningen: Det er bare tenkningen som er sikker. Virkeligheten av alt annet kan skyldes sansebedrag og kan betviles (cartesianisme). Naturvitenskapene (fremfor alt fysikk og kjemi) og spesielt matematikken ble på grunn av deres logiske og deduktive natur sett på som idealvitenskapene. Også Georg Wilhelm Friedrich Hegel forfektet en form for rasjonalisme, mens Immanuel Kant gjorde forsøk for å «forsone» rasjonalismen med empirismen (kritisisme). Kants forestilling om at noen erkjennelser er uavhengig av erfaringen (*a priori*) har for eksempel klart rasjonalistiske trekk.

På 1700- og 1800-tallet ble rasjonalismen koblet med den rådende teknologi- og fremtidsoptimismen: Ikke bare ble menneskets erkjennelse ansett for å være prinsipielt ubegrenset, også verden ble ansett for å kunne beherskes av menneskets forstand. Kritikken mot denne optimismen gjorde seg gjeldende i løpet av 1800-tallet og resulterte bl.a. på 1930-tallet i den *kritiske* rasjonalismen (Karl Popper m.fl.).

## Rasjonalisme i teologien

Som teologisk retning krever rasjonalismen at troen skal baseres på fornuft og er tilbøyelig til å avvise begrunnelser som overstiger den menneskelige fatteevne. Rasjonalismen preget i stor utstrekning 1700-tallets protestantiske teologi.

## Eksterne lenker

* (en) Rationalism – kategori av bilder, video eller lyd på Commons
# Rolf Maximilian Sievert

| Rolf Maximilian Sievert |
| --- |
|  |
| Født | 6. mai 1896 Stockholm |
| Død | 3. des. 1966   (70 år) Stockholm |
| Beskjeftigelse | Fysiker, universitetslærer  |
| Embete | * Professor (1941–1965)
 |
| Utdannet ved | Uppsala universitet Karolinska Institutet Kungliga Tekniska högskolan |
| Far | Max Sievert |
| Nasjonalitet | Sverige |
| Medlem av | * Kungliga Vetenskapsakademien
* Kungliga Ingenjörsvetenskapsakademien
 |
|

---

Rolf Maximilian Sievert på Commons |

**Rolf Maximilian Sievert** (født 1896, død 1966) var en svensk strålingsfysiker.

Sievert ble født i Stockholm. Han ledet fysikklaboratoriet ved Radiumhemmet fra 1924 til 1937, da han ble sjef for avdelingen for radiofysikk ved Karolinska Institutet. Han var pioner innen måling av strålingsdoser, spesielt anvendelse for diagnose og kreftbehandling. Senere innrettet han sin forskning mot biologiske effekter etter gjentatte lave strålingsdoser.

Sievert oppfant flere instrumenter for å måle strålingsdoser; den mest kjente er Sievertkammeret.

I 1979, ved *Conférence Générale des Poids et Mesures*, ble enheten for stråledose fra ioniserende stråling oppkalt etter ham (sievert, Sv). Enheten sievert er en avledet SI-enhet.

## Referanser

## Eksterne lenker

* Rolf Sievert - Karolinska Institutet
# Acre (måleenhet)

**Acre** er en gammel britisk og amerikansk måleenhet for flate og arealenhet. Ordet tilsvarer det norske ordet *åker*. En åker av denne størrelsen kunne man pløye opp i løpet av en dag med et middelaldersk spann på to okser.

1 acre = 4,0469 dekar = 4,0469 mål og 0,40469 hektar. Måleenheten er fortsatt i bruk i USA og England.

For å regne om fra acre til hektar, multipliser med 0,40469.

For å regne om fra hektar til acre, multipliser med 2,4710.

## Referanser
# Xin Tangshu

Xin Tangshu (tradisjonell kinesisk: 新唐書, forenklet kinesisk: 新唐书, pinyin: *Xīn Tángshū*, Wade-Giles: **Hsin T'angshu**, eller *Yngre Tangshu*, eller **Den nye Tangboken**), er et klassisk historieverk om Tangdynastiet redigert av Ouyang Xiu og Song Qi og andre hofflærde under Songdynastiet. Keiseren beordret i 1044 at det tidligere offisielle Tang-historieverket, *Tangshu*, skulle revideres. Det reviderte verket ble presentert for kronen i 1060. Den ble gitt prefikset *Xin* («ny») for å atskille det fra den eldre versjonen.

Autoritetsdata
# Atmosfærisk trykk

Gjennomsnittlig atmosfærisk trykk ved havoverflaten for 15 år, øverst er for månedene juni, juli og august, nederst for desember, januar og februar
Med **atmosfærisk trykk** (eller **lufttrykk**) menes luftens hydrostatiske trykk på et gitt sted i jordens atmosfære. Det svarer til forholdet mellom tyngden av luftsøylen opp til lufttom høyde over en flate på dette stedet og arealet av flaten.

Lufttrykkgradientene i atmosfæren setter opp luftstrømmer (vinder) av varierende styrkegrad. Disse frakter varme og fuktighet over store avstander og fører til varierende værforhold.

## Enhet

Lufttrykket angis ofte i værmeldinger og meteorologisk sammenheng med enheten *hektopascal* (hPa), altså 100 pascal

Millibar og millimeter kvikksølv er eldre betegnelser som ikke lengre er i bruk. 1 hectopascal er lik 1 millibar (mbar).

## Standardatmosfære

Lufttrykket på jorden ved havets overflate er gjennomsnittlig 1 013,25 hPa, som er lik 1 standardatmosfære (symbol: atm), som er lik 760 mm Hg. Lufttrykket avtar med høyden over havet.

## Rekorder

Det laveste lufttrykket som er målt ved havoverflaten er 870 hPa. Dette ble målt i sentrum av en tropisk syklon øst for Filippinene, 12. oktober 1979. Det høyeste lufttrykket som er målt på bakkenivå er 1 083 hPa, målt i Agata i Sibir, 31.desember 1968.

I Norge er det laveste målte lufttrykk 938,5 hPa, registrert på Skudenes på Karmøy den 20. februar i 1907, og det høyeste målte 1 061 hPa, registrert den 23. januar 1907 i Dalen, Telemark.

## Konvertering

Konvertering mellom noen vanlige målemetoder for lufttrykk

* 1 Bar = 1,0197162 KgF/cm² (kilogram-force per kvadratcentimeter)
* 1 Bar = 100 000 Pa (pascal)
* 1 Bar = 1 000 hPa (hektopascal)
* 1 Bar = 10 N/cm² (newton per kvadratcentimeter)
* 1 Bar = 14,503774 psi (pounds-force per square inch)
* 1 Bar = 750,061683 mm Hg (millimeter kvikksølv)
* 1 Bar = 10,197162 m H2O (meter vann. PS: Dykker du ned til 10 meters dyp vil du ha trykket av en atmosfære og 10 meter vann over deg, totalt ca. 2 Bar.) (fax)

## Referanser

## Eksterne lenker

* «U.S. Standard Atmosphere 1976», fra nettsidene til NASA
# Tibetplatået

Tibetplatået ligger mellom Himalaya i sør og Taklamakanørkenen i nord.
**Tibetplatået**, også kjent som **Qinghai-Tibet (Qingzang) platået**, er et stort, elevert platå i Sentral-Asia som dekker mesteparten av den autonome region Tibet og Qinghaiprovinsen i Folkerepublikken Kina og Ladakh i Kashmir. Det dekker et område på 1 000 × 2 500 kilometer og har en gjennomsnittlig høyde på over 4 500 meter.

Med tilnavnet «verdens tak» er Tibetplatået det høyeste og største fjellplatået i verden. Det dekker et område på 2,5 millioner km².

En rekke større elver har sitt utspring her, blant annet Huang He, Yalong, Yangtze, Mekong, Irrawaddy, Salween, Brahmaputra, Ganges og Indus.

Hevingen av Tibetplatået antas å hatt stor effekt på regionalt og globalt klima. Den kan ha ført til at den asiatiske monsunen oppstod og til at de første isdannelsene kom på den nordlige halvkule. Mekanismen og tidspunktet for hevingen er omdiskutert. Et synspunkt er at platået oppstod i tidlig miocen for 20 millioner år siden og nådde sin maksimale høyde for ca. åtte millioner år siden. Med tiden senket erosjon platået og dannet dets daler, bergvegger og klipper. Et alternativ teori er at hevingen ikke begynte før for 4,5 millioner år siden og pågikk i sen pliocen og pleistocen.

Høylandet avgrenses i nord av ørkenlandet i Tarimbekkenet og Qaidambekkenet og i sør og vest av fjellkjedene Himalaya, Karakorum og Pamir. Her ligger en rekke saltsjøer, som for eksempel Tilicho, som ligger i en slukt på 4 290 meters høyde og er en av verdens høyestliggende innsjøer. Platået har vide stepper, tette skoger og ørkener. Dyrelivet er overraskende omfattende, med for eksempel jaker, saigaantiloper, asiatiske svartbjørner, sauer og kianger.

## Referanser

## Eksterne lenker

* (en) Tibetan Plateau – kategori av bilder, video eller lyd på Commons
# CRC Press

| CRC Press |
| --- |
|  |
| Etablert | 1903 |
| Eier(e) | Taylor & Francis (2003–) |
| Morselskap | Taylor & Francis (2003–) |
| Hovedkontor | Boca Raton |
| Land | USA  |
| Produkt(er) | CRC handbooks |
|  Nettsted  |  Offisielt nettsted (en)
 |
|  |

**CRC Press** er et amerikansk forlag som har fokus på vitenskapelig og teknisk litteratur. Det ble grunnlagt i 1903 som Chemical Rubber Company.

## Referanser

## Eksterne lenker

* (en) Offisielt nettsted
# Stråling

**Stråling** er overføring av energi i form av bølger som forplanter seg gjennom rommet, eller gjennom et medium.

## Ulike former for stråling

Med begrepet stråling mener man blant annet:

* Elektromagnetisk stråling – slik som radiobølger og lysbølger.
* Mekaniske bølger – slik som trykkbølger (lydbølger, eksplosjoner, jordskjelv og hydrauliske transienter)
* Partikkelstråling, subatomær stråling – slik som nøytrinostråling fra solen
* Gravitasjonsbølger – som er bølger i tidrommet; de påvirker tings masse og kan dermed sies å overføre energi

Noen typer bølger er avhengig av et medium for å forplante seg. Lydbølger forplanter seg ikke i vakum, men det gjør derimot lysbølger.

Bølger kan svinge enten i utbredelsesretningen eller transversalt (vinkelrett i forhold til utbredelsesretningen).

Noen bølger beveger seg med lysets hastighet, mens for eksempel mekaniske bølger beveger seg med lydhastigheten i mediumet.

Stråling fra en punktkilde har vanligvis en utbredelse som er lik i alle retninger og form som en geometrisk kule, hvor strålingens intensitet er invers proporsjonal med kvadratet av avstanden fra kilden.

## Typer av stråling etter sammensetning

* alfapartikkel (alfastråling)
* betapartikkel (betastråling)
* gammastråling

## Typer av stråling etter kilde

* røntgenstråling
* ultrafiolett stråling
* infrarød stråling – varmestråling
* kosmisk bakgrunnsstråling

## Se også

* ioniserende stråling
* ikke-ioniserende stråling
* radioaktivitet
* gravitasjonsbølge

Denne artikkelen er en **spire**. Du kan hjelpe Wikipedia ved å utvide den.
# Soteriologi

**Soteriologi**, fra gresk soteria *frelse* + logi *læren om* betegner de forestillinger en bestemt religiøs gruppe gjør seg om hvor «frelsen» kommer fra, til hvor den fører og hvordan.

I kristen teologi ligger også begreper som forsoning, gjenfødelse og rettferdiggjørelse under soteriologien.

## Kristen soteriologi

Utdypende artikkel: Frelse (kristendom)

Læren om frelsen i kristendommen, soteriologien, er forskjellig i de forskjellige kirkesamfunnene, men har et felles utgangspunkt, nemlig forsoningen mellom Gud og syndige mennesker ved Jesus Kristus, Guds sønns død og oppstandelse. Den katolske kirkes syn på menneskets oppnåelse av forsoning og frelse gjennom en samhandling mellom tro på Jesus Kristus og å leve etter de ti bud, blei utfordra av Martin Luthers lære om *Sola fide*, troen alene.

Denne artikkelen er en **spire**. Du kan hjelpe Wikipedia ved å utvide den.
# Kirkefedre

**Kirkefedre** er en fellesbenevnelse på viktige teologer, forfattere og lærere, normalt i Oldkirken, hvis skrifter ble av grunnleggende betydning for den kristne kirke.

De ulike kirkelige tradisjoner vil ha noe forskjellig oppfatning av hvem man regner blant kirkefedrene.

## Se også

* Kirkelærer

## Eksterne lenker

* New advent
* Tidlige kirkefedre Christian Classics Etheral Library, tekster
* Tidlige kirkefedre.2Christian Classics Etheral Library, tekster
* Flere kirkefedre, Roger PearceChristian Classics Etheral Library, tekster

Denne artikkelen er en **spire**. Du kan hjelpe Wikipedia ved å utvide den.
# Victory Through Air Power (film)

| *Victory Through Air Power* |
| --- |
| Generell informasjon |
| Genre | Propaganda, dokumentar, krig, halvanimert film |
| Utgivelsesår | 1943 |
| Nasjonalitet | USA |
| Varighet | 65 min. |
| Språk | Engelsk |
| Bak kamera |
| Regi | Clyde Geronimi (episoderegissør), H. C. Potter, James Algar (episoderegissør), Jack Kinney (episoderegissør)  |
| Manus | Perce Pearce, T. Hee (storyboard-artist), Erdman Penner (storyboard-artist), William Cottrell (storyboard-artist), James Bodrero (storyboard-artist), Vernon Stallings (storyboard-artist), ukjent  |
| Tema | Luftfart, andre verdenskrig, militær luftfart |
| Basert på | Victory Through Air Power  |
| Produsent(er) | Walt Disney |
| Musikk | Edward H. Plumb, Paul Smith, Oliver Wallace  |
| Foto | Ray Rennahan  |
| Klipp | Jack Dennis  |
| Foran kamera |
| Medvirkende | Alexander P. de Seversky, Art Baker, Billy Mitchell  |
| Forteller | Art Baker  |
| Annen informasjon |
| Farve/s.hv | Farger |
| Filmselskap | The Walt Disney Company  |
|  |
| Premiere(r) | 17. juli 1943 (sted: USA) |
| Eksterne lenker |
| IMDb
 |

Victory Through Air Power var en amerikansk animert Technicolor-dokumentarfilm fra 1943, produsert av Walt Disney Productions og presentert  av United Artists 17. juli 1943. Den var basert på boken 1942 *Victory Through Air Power* av Alexander P. de Seversky.

Edward H. Plumb, Paul J. Smith og Oliver Wallace ble nominert til Oscar for beste originalmusikk, Oscar for beste animerte kortfilm og Oscar for beste kinematografi.

## Referanser

## Eksterne lenker

* (en) Victory Through Air Power (film) – kategori av bilder, video eller lyd på Commons
* (en) *Victory Through Air Power* på Internet Movie Database

* (sv) *Victory Through Air Power* i Svensk Filmdatabas

* (fr) *Victory Through Air Power* på Allociné

* (nl) *Victory Through Air Power* på MovieMeter

* (en) *Victory Through Air Power* på The Movie Database – film

* (en) *Victory Through Air Power* på American Film Institute

* (en) *Victory Through Air Power* på Rotten Tomatoes

Autoritetsdata
# Dzongkha

| Dzongkha |
| --- |
| རྫོང་ཁ་ |
|  |
|  |
| Brukt i | Bhutan, India  |
| Antall brukere | 171 000 (2006) |
| Lingvistisk klassifikasjon | Sinotibetansk Tibetoburmansk Himalayisk Tibetokanauri Tibetisk Tibetansk Sørtibetansk **Dzongkha** |
| Skriftsystem | tibetansk skrift  |
| Offisiell status |
| Offisielt i |  Bhutan |
| Normert av | Dzongkhas utviklingskommisjon |
| Språkkoder |
| ISO 639-1 | dz  |
| ISO 639-2 | dzo  |
| ISO 639-3 | dzo  |
| Glottolog | nucl1307  |
|

---

 **Wikipedia på dzongkha**  Dzongkha på Wiktionary  |

**Dzongkha** er et språk i den sinotibetanske språkfamilien. Det er nasjonalspråket i Bhutan. Språket fikk sin rettskrivning i 1971, da det ble etablert som skriftspråk. Som talespråk ble det tidligere benevnt *zhungkha*.

Ordet *dzongkha* betyr det *kha (språk)* som tales i *dzongene*, de fylkesvise slottene / administrasjonsbyggene som rommer både religiøse og administrative funksjoner. Bhutan er et uveisomt land med flere små og isolerte folkegrupper, og mange små språk. De tre dominerende språkene er *tsangla*, *nepali* og *dzongkha*. Dzongkha har stor grad av gjensidig forståelse med tsangla og noen av de andre, mindre språkene, som *adap* og *bumthangkha*.

Dzongkha har utviklet seg fra *ngalong*, som ble snakket av folk som innvandret til Bhutan fra Tibet på 700-tallet, og er morsmål for ca. 130 000 innbyggere i de vestlige fylkene i Bhutan: Thimpu, Paro, Punakha, Wangdue Phodrang, Gasa, Haa, Dagana og Chukha.

Dzongkhas status baserer seg på at språket i mange hundre år har vært brukt ved hoffet, i klostrene, og i statsforvaltningen. Språket snakkes av munker og statstjenestemenn over hele landet, og regjeringen har siden 1960-tallet arbeidet systematisk med å modernisere dzongkha og standardisere det som skriftspråk. Språket er i prinsippet obligatorisk i skolen, men på grunn av lærermangel og stor andel utenlandske lærere, foregår undervisningen like ofte på engelsk.

## Se også

* Folk og språk i Bhutan

## Referanser

## Eksterne lenker

* (en) Dzongkha language – kategori av bilder, video eller lyd på Commons
* Dzongkha Development Authority Thimpu, Bhutan
* Languages on the Tibetan Plateau and the Himalayas - grafisk fremstilling av slektsskap - Nicolas Tournadre
* Ethnologue on Dzongkha
* Kuensel: Dzongkha taper for engelsk
# Pakistans flagg

Pakistans nasjonalflagg. Størrelsesforhold 2:3
Pakistans handelsflagg. Størrelsesforhold 2:3
Pakistans orlogsflagg. Størrelsesforhold 1:2
Pakistans orlogsgjøs
**Pakistans flagg** består av en flaggduk som er delt i et hvitt felt ved stangen og et grønt felt i den frie enden. Forholdet mellom de to feltene er 1:3. I det grønne feltet er det plassert en halvmåne og en stjerne, begge i hvitt. Den grønne fargen viser til Pakistans hovedreligion islam, mens det hvite feltet representerer landets minoriteter. Halvmånen og stjernen er også et symbol for islam og stammer som sådan opprinnelig fra Tyrkias flagg. I Pakistans flagg symboliserer dessuten halvmånen framskritt og stjernen kunnskap. Nasjonalflagget er i forholdet 2:3. Det ble innført 17. august 1947. Ofte angis partilederen, frigjøringslederen og nasjonalhelten Mohammed Ali Jinnah som flaggets opphavsmann, men det skal likevel ha blitt tegnet av en annen, Ameer-ud-din Khidwai.

Opphavet til nasjonalflagget er flagget for All India Muslim League, det politiske partiet som drev fram atskillelsen fra India og selvstendighet for Pakistan. Dette flagget var grønt med hvit halvmåne og stjerne. Det ble vedtatt innført som partiflagg 30. desember 1906.

## Handelsflagg

Handelsflagget ble opprinnelig innført 17. mars 1956, men hadde da blå duk og grønn halvmåne og stjerne i hvit kanton. Dette ble imidlertid raskt endret. Allerede 22. oktober 1956 ble handelsflagget med rød duk og nasjonalflagget i kantonen innført.

## Orlogsflagg

Som orlogsflagg, det vil si flagg for Pakistans sjøforsvar, føres et flagg tilsvarende nasjonalflagget, men i forholdet 1:2. Handelsflåten fører etter britisk mønster en *red ensign* der nasjonalflagget er satt inn i øvre hjørne ved stangen på en rød flaggduk. Fartøyer tilhørende Pakistans sjøforsvar benytter en orlogsgjøs som er helt blå og har sjøforsvarets merke i hvitt i midten. Som rangflagg for flaggoffiserer benyttes tilsvarende flagg, men med merket flyttet mot stangen og et varierende antall hvite stjerner i flaggdukens frie ende.

## Presidentflagg

Presidentflagget er basert på nasjonalflagget, men har presidentens gulfargede merke i den grønne delen av flagget. Merket består av halvmåne og stjernen innenfor en krans og med Pakistans navn skrevet på Urdu under. Tidligere var det pakistanske presidentflagget helt grønt og hadde presidentens gulfargede merke i midten.

## Litteratur

* *Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000

## Eksterne lenker

* Pakistan Flag Flaggregler fra Pakistans Innenriksdepartement
# Orange Democratic Movement

| Orange Democratic Movement |
| --- |
| Land | Kenya |
| Leder(e) | Henry Kosgey  |
| Grunnlegger(e) | Raila Odinga  |
| Grunnlagt | 2005 |
| Hovedkvarter | Nairobi  |
| Ideologi | Sosialliberalisme den tredje vei Borgernasjonalisme |
| Nettsted | odm.co (en) |

**Orange Democratic Movement** («Appelsin-demokratiske bevegelse», ODM) er et kenyansk politisk parti som oppsto etter, og som et resultat av, folkeavstemningen om en ny grunnlov som ble holdt i 2005. Navnet har sin opprinnelse fra valgsedlene som ble brukt ved folkeavstemningen, – disse var merket med frukter. De valgsedlene som innebar et "ja" til president Kibakis forslag til ny grunnlov var markert med en banan mens "nei"-sedlene hadde en appelsin som symbol. ODM er altså et parti med basis i motstanden mot grunnlovsforslaget. Partiet er i dag er det største opposisjonspartiet i Kenya og ledes av Raila Odinga.

Etter folkeavstemningenen (som neisidan vant), sprakk den regjerende National Rainbow Coalition. De parlamentarikerne innen koalisjonen som støttet neisiden og tilhørte Liberal Democratic Party, gikk nå sammen med Kenya African National Union og dannet ODM.

KANU forlot senere ODM for at i stedet inngå i Party of National Unity. En del KANU-politikere, som William Ruto og Musalia Mudavadi, valgte imidlertid å bli værende i ODM.

Kalonzo Musyoka og hans tilhengere kom til å forlate ODM for å danne ODM-Kenya.

## Referanser

## Eksterne lenker

* (en) Offisielt nettsted

Denne artikkelen er en **spire**. Du kan hjelpe Wikipedia ved å utvide den.
# Xinhua nyhetsbyrå

Inngangspartiet til Xinhuas hovedkontor i Beijing.
**Xinhua nyhetsbyrå** (kinesisk: 新华通讯社, pinyin: *Xīn Huá tōngxùnshè*; 新華通訊社 eller kort 新华社 *Xīn Huá shè*, norsk: **Nye Kina-tjenesten**) er et nyhetsbyrå for regjeringen i Folkerepublikken Kina og det største av landets to nyhetsbyråer. Den andre er 中国新闻社 / 中國新聞社 *Zhōngguó xīnwén shè* China News Service. Xinhua ble grunnlagt i 1931 og har hovedsete i Beijing.

Xinhua har over 10 000 ansatte (2008). Det kan sammenlignes med Reuters' cirka 1300 ansatte. Byrået utgir blant annet de kinesiske dagsavisene Folkets Dagblad (*Renmin Ribao*) og Referansenyheter (*Cankao Xiaoxi*).

Byrået utarbeider også interne nyhetsrapporter (*neican*) forbeholdt utvalgte ledende politikere og embedsmenn.

## Eksterne lenker

* (zh) Offisielt nettsted

* (en) Xinhua News Agency – kategori av bilder, video eller lyd på Commons

* (en) Xinhua News Agency – galleri av bilder, video eller lyd på Commons
* Xinhuas engelske hjemmeside
# Pataliputra

**Pāṭaliputra**, i nærheten av den moderne byen Patna i Bihar, var en gammel by i det gamle India som opprinnelig ble bygd av Magadha-regenten Ajatashatru i året 490 f.Kr. som et lite fort (Pāṭaligrāma) nær elven Ganges.
Omfattende arkeologiske utgravninger er blitt foretatt i nærheten av det moderne Patna. På 1900-tallet ga slike utgravninger et klart bevis på eksistensen til veggene til et fort, og på takstoler av tre.
Byen var et blomstrende buddhistisk senter med en rekke viktige klostre. Den var hovedstaden til Guptariket (3.-6. århundre) og Palariket (8.-12. århundre).

## Referanser

Denne artikkelen er en **spire**. Du kan hjelpe Wikipedia ved å utvide den.
Autoritetsdata